Saopštenje za javnost / Najava informativnih sastanaka Prijepolje , 01.10.2023.

POZIV ZAINTERSOVANIM LICIMA KOJIMA JE POTREBNA PODRŠKA PRI ZAPOČINJANJU ILI RAZVOJU SOPSTVENIH POSLOVNIH DELATNOSTI

U okviru realizacije aktuelnog trećeg projektnog ciklusa u Prijepolju „ *Pomoć pri zapošljavanju i samozapošljavanju ugroženih grupa“,* nemačka organizacija Help najavljuje informativne sastanake za sve kojima je potrebna podrška u započinjanju ili razvoju poslovnih delatnosti.

Pozivaju se svi zainteresovani, prvenstveno nezaposleni, koji žele da sebi i svojim porodicama obezbede redovan izvor prihoda da iskoriste ovu mogućnost i prisustvuju jednoj od prezentacija projekta, koje će se održati:

u ponedeljak, 2. oktobra 2023. godine, u 12 časova

u **sali zgrade opštinske uprave, ul. Trg bratstva i jedinstva br .1 , Prijepolje**

**i**

u sredu , 4. oktobra 2023. godine, u 14 časova

u **sali zgrade opštinske uprave, ul. Trg bratstva i jedinstva br. 1, Prijepolje**

Na prezentaciji će biti dostupne detaljne informacije o projektu, načinu i uslovima prijavljivanja, kao i prijavni formulari za konkurisanje.

Podrška u okviru Help-ovog programa, biće pružena onim licima koja zadovolje socijalne i ekonomske kriterijume. Kriterijumi omogućavaju selekciju realnih i održivih malih biznisa, kojima će kroz projekat biti pružena podrška u opremi u vrednosti od 2.000,00 evra, paket poslovnih obuka (biznis plan, marketing i menadžment), stručne obuke za relevantne delatnosti, i savetodavna stručna podrška unapređenju razvoja malih biznisa.

Obaveze korisnika, koji sa Help-om potpišu ugovore o donaciji, su registracija poslovne delatnosti u skladu sa zakonodavstvom Republike Srbije, kao i da pohađaju poslovne i stručne obuke, i izvrše povraćaj 10% od vrednosti donacije koja im bude odobrena.

Projekat finansira Švedska vlada preko Švedske agencije za međunarodni razvoj i saradnju - Sida, a sufinansira opština Prijepolje sa 6.000,00 evra. Ukupna vrednost projekta koje će se sprovesti u Prijepolju iznosi oko 21.250,00 evra i ovim sredstvima biće podržano ukupno 10 malih biznisa u oblastima zanata, usluga i poljoprivrede.

O projektu:

Treća faza projekta „*Pomoć pri zapošljavanju i samozapošljavanju ugroženih grupa*“ realizuje se od jula 2023. do juna 2024. godine u gradovima Požarevac, Leskovac, i opštinama Prijepolje, Vladičin Han i Babušnica.

*Opšti cilj projekta je doprinos smanjenju siromaštva, socijalnoj inkluziji, inkluzivnom i održivom ekonomskom razvoju, punoj i produktivnoj zaposlenosti, kao i ostvarivanju zadovoljavajućih uslova rada za sve, putem obezbeđivanja poboljšanog pristupa tržištu rada i zapošljavanju.*

Kontakt: Help Kraljevo, helpkv@help-serbia.org.rs , tel. 036/533 57 57.